cyanic-selkie/wikianc huggingface dataset:
שנג'ואו (חללית)
תא החדירה
תא החדירה לאטמוספירה של שנג'ואו כולל את הצורה האווירודינמית, היחס הפרופורציוני והמאפיינים של תא החדירה של החללית סויוז, אך הוא גדול ממנו ב-13 אחוזים. גובה התא הוא 2.5 מטרים, קוטרו 2.517 מטרים, והוא מצופה בלוחות טיטניום ואלומיניום. הצוות נכנס לתא דרך פתח בקוטר 70 ס"מ בדופן התא. בדופן ממוקמים גם שני חלונות בקוטר 30 ס"מ. התא כולל גם מערכת ניווט אופטית דומה לזו הרוסית אך בעלת טווח ראייה רחב יותר, המאפשרת לצוות לאשר את כיוון החללית לפני הפעלת מנועי ההאטה לקראת החדירה לאטמוספירה. עם זאת, המערכת הסינית לא בולטת מצידי התא כמו פריסקופ (בדומה לחלית בסויוז) ועל כן לא ניתנת לשימוש בעת עגינה בתחנת חלל. לכך ידרשו הסינים להתקין מערכת טלוויזיה בתא.
נפחו הפנימי של התא הוא 6 מ"ק, וכמו בחללית הסויוז, הצוות שוכב על דרגשים כשמולו פרוש מערך לוחות בקרה בטכנולוגיה מתקדמת. שני המסכים הראשיים הם בטכנולוגיית LCD, צבעוניים, וברזולוציה גבוהה, ויכולים להציג מידע רב כולל מפה של כדור הארץ ומיקום החללית ביחס אליו. מערכת הבקרה כוללת מערכת התראה המזהירה מפני שינויים מתכנון המשימה המקורי. התאורה בתוך התא מופקת באמצעות נורות פלואורסצנטיות. רוב הציוד החשמלי בתא ממוקם מתחת לדרגשי הצוות.
על צידו החיצוני של התא מורכבים 6 אנטנות, מספר סילונים המשמשים לכיוון החללית בעת החדירה לאטמוספירה ומערכת מחברים המחברים את תא החדירה לתא השירות, אשר דרכם עוברים הכוח החשמלי, המים והתקשורת בין שני התאים.
צורת הנחיתה של התא זהה לזו של הסויוז: מצנח יחיד נפרש עם סיום החדירה ומגן החום משוחרר וחושף מערכת מנועים רקטיים המוצתים רגעים ספורים לפני הפגיעה בקרקע על מנת להאט את עוצמת המכה. למקרה שהמערכת הרקטית לא תפעל, מצוידים דרגשי הצוות בבולמי זעזועים שירככו את מכת הפגיעה.
התא המסלולי
התא המסלולי הוא התא הקדמי ביותר של החללית, אשר משמש את הצוות כאזור עבודה ומגורים לאחר הכניסה למסלול. לפני החדירה לאטמוספירה נפרד התא המסלולי מתא החדירה ונשרף באטמוספירה. התא המסלולי משמש גם כמנעל אוויר בעת ביצוע פעילות חוץ רכבית. בשונה מהתא המסלולי של חלליות הסויוז, התא המסלולי של השנג'ואו כולל: התא המסלולי בנוי מאלומיניום, אורכו 2.8 מטרים, קוטרו 2.25 מטרים ומסתו 1.5 טונות. בדופן התא ישנו פתח בקוטר 80 ס"מ המשמש ליציאה לפעילות חוץ רכבית. התא כולל גם חלון בקוטר 48 ס"מ הממוקם בצד המנוגד לפתח.
מערכת המילוט
בעת שיגור חללית שנג'ואו לחלל, מורכבת על חרטומה מערכת מילוט, אשר בעת חירום (כגון תקלה במשגר) מפרידה את התא המסלולי ותא החדירה מהמשגר. מערכת המילוט מגדל גלילי צר בגובה 8.35 מטרים בעל 6 מנועים רקטיים מונעים בדלק מוצק, אשר דחפם הכולל עולה על דחף משגר הלונג מארץ', ובכך מתאפשרת הרחקת החללית מהמשגר. המערכת כוללת גם את המגן החיצוני של החללית המכסה אותה בעת השיגור.
מערכת המילוט ניתנת להפעלה בצורה אוטומטית על ידי מערכת השיגור במידה והיא מגלה תקלות במשגר, או ידנית ממרכז הבקרה או על ידי האסטרונאוטים. למערכת המילוט שלושה מצבי פעולה:
הוקרה
במרץ 2005 נקרא אסטרואיד שהתגלה על ידי מצפה הכוכבים Purple Mountain (הר סגול) בשם 8256 שנג'ואו, כהוקרה לתוכנית שנג'ואו ולחללית.
אליפות ישראל בהיאבקות יוונית-רומית פברואר 2022
אליפות ישראל בהיאבקות יוונית-רומית נערכה ברחובות ב-25 בפברואר 2022
לוקליזציה (תורת החוגים)
בתורת החוגים, לוקליזציה (לעיתים רחוקות מכונה בעברית מיקום) היא שיטה להוספת איברים הפיכים לחוג. בהינתן חוג R ותת קבוצה של איברי החוג, S, רוצים לבנות חוג חדש R^* והעתקת חוגים מ-R ל-R^* כך שכל אחד מאיברי S יעבור תחת תמונת העתקה זו לאיבר הפיך ב-R^*. יתר על כן, דורשים כי R^* יהיה החוג ה"כללי ביותר" המקיים תכונה זאת. בשפה של תורת הקטגוריות אומרים ש-*R הוא פתרון לבעיה אוניברסלית מתאימה. לוקליזציה כזו נהוג לסמן על ידי \,S^{-1}R, או אם, כאשר הוא אידיאל ראשוני, על ידי.
בנייה עבור חוגים קומוטטיביים
יהי R חוג קומוטטיבי, ותהי תת-קבוצה S ללא האפס וסגורה כפלית, כלומר, אם a,b \in S אז, וכמו כן נניח כי \,1 \in S. על הקבוצה נחשוב כעל קבוצת שברים. נגדיר יחס שקילות על קבוצה זו, על ידי אם קיים \,t \in S כך ש. אם R תחום שלמות דרישה זו שקולה ל-, בדיוק כמו בשוויון של שברים רגילים. איבר האפס בחוג יהיה ואיבר היחידה יהיה. (חוגים בלי יחידה, ניתן להגדיר את היחידה והאפס למשל כך -, עם s \in S).
על קבוצת המנה נגדיר פעולות חיבור וכפל על ידי:
ההעתקה הנתונה על ידי  היא הומומורפיזם של חוגים, השולח כל איבר ב-S לאיבר הפיך.
כלליות ומינימליות
אחת התכונות המעניינות של החוג שהוגדר היא שהוא החוג ה'מינימלי' בעל תכונת ההפיכות. כלומר, אם קיים חוג R' אחר עם מונומורפיזם וכך שתמונות איברי S הפיכים ב R', אז בהכרח קיים מונומורפיזם. כך ש-, כאשר \phi הוגדרה לעיל.
הוכחה: נגדיר ישירות את על פי הכלל:. קל לבדוק כי הוא מוגדר היטב, מהווה מונומורפיזם חוגים, והדיאגרמה אכן קומוטטיבית - .
פירוש הטענה הוא שאם כבר הגענו ל"הרחבה" של החוג בה איברי S הפיכים, אז בהכרח עברנו בדרך בחוג השברים. יחס זה מאפשר ליצור דיאגרמה קומוטטיבית בין החוגים, ולמעשה אומר שבנינו הוא אובייקט אוניברסלי, ולכן גם יחיד עד כדי איזומורפיזם.
מבנה כחוג
הלוקליזציה מקבלת בירושה תכונות של חוג הבסיס.
ראשית, אם I \le R אידיאל, גם אידיאל. בכיוון ההפוך, אם אידיאל, אז J=S^{-1}A עבור. כלומר, יש התאמה בין אידיאלים של החוג לאידיאלים של הלוקליזציה. למעשה, ההתאמה חזקה יותר - נשים לב שאם I \le R אידיאל ו-, אז (כי יש בו איבר הפיך).
אם R חוג נותרי או ארטיני, כך גם S^{-1}R.
ישנה גם התאמה מלאה בין הספקטרום של חוג לזה של הלוקליזציה שלו - מתקיים אם ורק אם. אם נשכח מכל האידיאלים שחותכים את S, נקבל שיש התאמה חד-חד-ערכית.
התוצאה החשובה ביותר היא שהחוג S^{-1}R הוא חוג מקומי - חוג בו יש אידיאל מקסימלי יחיד. במקרה הזה, קבוצת כל האיברים הלא הפיכים מהווה אידיאל מקסימלי יחיד. לכן גם סכום של אי-הפיכים הוא לא הפיך.
במקרה שבו עם אידיאל ראשוני, מתקבל החוג. האידיאל המקסימלי הוא.
סוזי גלמן
סוזי גלמן (באנגלית: Susie Gelman) היא פעילה ופילנתרופית אמריקאית שכיהנה עד לאחרונה כראש פורום המדיניות הישראלית (IPF). גלמן היא הנשיאה לשעבר של הפדרציה היהודית של וושינגטון.
ביוגרפיה
גלמן נולדה בשם סוזן גולדמן בתם של רודה (לבית האס) וריצ'רד גולדמן. יש לה שלושה אחים: ג'ון ד' גולדמן, דאגלס א' גולדמן וריצ'רד וו. גולדמן. סבה היה וולטר א. האס, הנשיא והבעלים של לוי שטראוס ושות'.
גלמן היא בוגרת אוניברסיטת הרווארד והמרכז המשפטי של אוניברסיטת ג'ורג'טאון.
היא כיהנה במשך שלוש קדנציות כנשיאת הפדרציה היהודית של וושינגטון והיא חברה לכל החיים במועצת המנהלים שלה. גלמן עמדה בראש פלטפורמת הביטויים הדתיים בישראל של הפדרציות היהודיות של צפון אמריקה, אשר מקדמת את חופש הבחירה בנישואין בישראל.
אילופ
אילופ (באנגלית: ) היא חברה אמריקאית שמשרדיה הראשיים נמצאים בקולורדו ספרינגס, ארצות הברית. החברה מעצבת, מייצרת ומפיצה תחפושות ואביזרים, בייחוד של ליל כל הקדושים. השם הוא ראשי תיבות של "כולם צוחקים על כדור הארץ", ביטוי שנקבע בעקבות סיבות מסחריות בנובמבר 2013.
סוזי גלמן
ביוגרפיה
היא כיהנה כיושבת ראש וחברת דירקטוריון של קרן תגלית ישראל, יושבת ראש משותפת של הקהילות היהודיות המאוחדות ישראל (כיום הפדרציות היהודיות של צפון אמריקה). היא עמדה בראש האספה הכללית של הפדרציות היהודיות של צפון אמריקה בירושלים בשנים 2003 ו-2013
אילופ
נכון לשנת 2016, מטה החברה מונה 45 עובדים, עם 325 עובדי מפעל נוספים בגואנגג'ואו, הרפובליקה העממית של סין.
סוזי גלמן
ביוגרפיה
בשנת 2016, היא נבחרה ליושבת ראש מועצת המנהלים של הפורום הישראלי למדיניות, ארגון יהודי אמריקאי שבסיסו בניו יורק, הפועל למען פתרון שתי מדינות במשא ומתן של הסכסוך הישראלי-פלסטיני באמצעות הסברה, חינוך ומחקר.
אילופ
ייסוד
קווין ג'ונסון, קית' ג'ונסון ופרנצי פו הקימו את החברה בשנת 1993 לאחר שיצאו למסע דרך נפאל, תאילנד, טאיוואן, הודו, יפן, הרפובליקה העממית של סין ואינדונזיה. כדי לקזז את עלויות הנסיעה, הם מכרו מוצרים שרכשו במהלך המסע שלהם, בקיוסק שכור בקניון המצודה, שם מכרו 1,000 כובעים בתוך שבועיים.
סוזי גלמן
ביוגרפיה
גלמן חברה בחבר הנאמנים של האוניברסיטה העברית, היא זכתה במלגת כבוד באוניברסיטת ברנדייס.
אילופ
ייסוד
הם הקימו מפעל זמן קצר לאחר מכן לייצור כובעים בסגנונות כמו: הכובען המטורף, ליצן חצר וכובע צילינדר. בשנת 1995, לאחר שנה של מעט שלגים ומכירות דלות, הביאה החברה מוצרים לתערוכת הסחר הראשונה שלה והרחיבה את אופקי הייצור שלה, כאשר התחילה לייצר מוצרים עבור ליל כל הקדושים. החברה הפכה לחברה רשמית כבר באותה השנה.
סוזי גלמן
ביוגרפיה
גלמן כיהנה במשך 12 שנים במועצת הנאמנים של בית הספר ג'ורג'טאון, כולל שנתיים כנשיאת הדירקטוריון; היא מכהנת כנשיא מועצת המנהלים של הקרן לאיכות הסביבה גולדמן; וכיהנה בוועד המנהלים של קהילת אדס ישראל.
אילופ
מיקומים
המטה הראשון של החברה היה מחסן בגודל 2,800 רגל רבוע, בשנת 1999. שנתיים לאחר מכן, רכשה החברה את הבניין הראשון שלה; בניין משרדים בגודל של 18,000 רגל רבוע והעבירה את המטה שלה לשם. על פי העיתון "קולורדו ספרינגס ג'ורנל", הייתה לחברה קצב צמיחה של 300% בשנת 2003. בשנת 2004 רכשה בניין גדול יותר בגודל 55,000 רגל רבוע. המטה הנוכחי שלה נרכש ב-10 באוקטובר 2012.
סוזי גלמן
ביוגרפיה
ב-2012, קרן ריצ'רד ורודה גולדמן נסגרה וחילקה את נכסיה בסך 280 מיליון דולר לשלושת האחים. סוזי ובעלה מפעילים את פעילות הצדקה שלהם דרך קרן מורנינגסטאר. גלמן תרמה לאורך השנים עשרות מיליוני דולרים לפדרציות היהודיות בארצות הברית, לארגון תגלית, לאוניברסיטה העברית ולגופים נוספים.
אילופ
ייצור
בראיון לרוקי מאונטן ניוז, המנכ"ל קווין ג'ונסון תיאר את המודל העסקי הבינלאומי של החברה כסחר הוגן. נכון לעכשיו, התאגיד מבצע את עיקר הייצור באמצעות המפעל שנמצא בגואנגג'ואו, סין. השותפות עם המפעל החלה בעקבות בעיות בקרת איכות עם השותף הקודם. הבנייה של המפעל בסין החלה בשנת 2003, כמאמץ משותף בין החברה ובין חברת ג'אן גונג וגודלו הסופי היה 125,000 רגל רבוע. בכל תהליך הבנייה, היה מעורב מומחה לפנג שווי.
סוזי גלמן
ביוגרפיה
גלמן תומכת במפלגה הדמוקרטית ובנשיא ארצות הברית המכהן ג'ו ביידן. היא מבקרת את המהפכה המשפטית בישראל, וכן התבטאה נגד המינויים של השר לביטחון לאומי איתמר בן גביר ושר האוצר בצלאל סמוטריץ' וכן נאמה בעצרת נגד ביקורו בארצות הברית. ב-2023 עלה שמה כמועמדת לשגרירת ארצות הברית בישראל.
אילופ
ייצור
החברה העריכה הפסד של מיליון דולר בעקבות סכסוך העבודה בנמל החוף המערבי בשנת 2002. בשנת 2012 פנה אל החברה הדוקטור אנתוני א. הלד והודיע כי החברה הפרה את החוק בטענות שנמכרו דרכה תחפושות ואביזרים של ליל כל הקדושים שהכילו DEHP, DBP, BBP, ארסן, קדמיום ועופרת בקליפורניה מבלי שצוינו הדברים. בעקבות כך, הסכימה החברה שלא למכור מוצרים בקליפורניה עד שיתוקנו הליקויים.
סוזי גלמן
חיים אישיים
היא נשואה למיכאל גלמן ולהם שלושה ילדים, בן ושתי בנות. בעלה היה שותף מייסד של פירמת רואי החשבון גלמן, רוזנברג ופרידמן. היא הכירה את בעלה בזמן שהם היו בתוכנית המנהיגות הצעירה של UJA (כיום JFNA), הם התארסו בקיבוץ איילת השחר במהלך שליחות הפדרציה לישראל.
אילופ
מוצרים
לחברה יש מספר רישיונות של מותגים פופולריים, כמו דיסני, דוקטור הו, דוקטור סוס, הסברו, הארי פוטר ואיפה וולדו. בשנת 2016 הודיעה החברה על "Bricky Blocks"; אביזרים הניתנים להתאמה אישית באמצעות לגו או מערכות לבניית לבנים אחרות.
אלגברה פשוטה מרכזית
אלגברה פשוטה מרכזית היא אלגברה פשוטה מממד סופי מעל המרכז שלה. האלגבראות הפשוטות הן אבני היסוד בתורת המבנה של אלגבראות, ומחקרן תורם להבנת המבנה הכללי של חוגים. לאובייקטים אלו מבנה עשיר, הקשור גם לתחומים אחרים במתמטיקה, כמו תורת הקוהומולוגיה של מבנים אלגבריים שונים.
תורת המבנה
על פי משפט ודרברן-ארטין, כל אלגברה פשוטה מרכזית A מעל שדה F איזומורפית לחוג מטריצות מעל חוג עם חילוק ; חוג זה יחיד עד כדי איזומורפיזם, ומהווה אף הוא אלגברה פשוטה מרכזית (מעל אותו השדה). נובע כי הממד של אלגברה פשוטה מרכזית הוא מספר ריבועי. המכפלה הטנזורית של אלגבראות פשוטות מרכזיות אף היא פשוטה מרכזית (על פי משפט המרכז הכפול). על פי משפט סקולם-נתר, כל אוטומורפיזם של אלגברה פשוטה מרכזית הוא אוטומורפיזם פנימי - כלומר, הצמדה באיבר מהאלגברה; משפט זה מאפשר להוכיח טענות רבות בתחום.
האינדקס של האלגברה הפשוטה המרכזית A הוא הממד של חוג החילוק הליבתי שלה:. בהינתן פירוק לגורמים ראשוניים של האינדקס,, ניתן לכתוב כאשר D_i אלגברת חילוק מממד p_i^{n_i}. לכן, כל אלגברה פשוטה מרכזית ניתן להביא למבנה.
דוגמאות
דוגמאות מעט כלליות יותר לאלגבראות פשוטות מרכזיות הן האלגבראות ציקליות, המכילות תת-שדה גלואה מקסימלי המהווה הרחבה ציקלית מעל שדה הבסיס; מבנים אלו כוללים בפרט את כל אלגבראות הקווטרניונים - אלגבראות ציקליות מממד 4, הכוללות את כל האלגבראות הפשוטות המרכזיות מממד 4.
חבורת בראואר
לאחר היכרות בסיסית עם מבנה האלגבראות הפשוטות המרכזיות, ניתן להגדיר את חבורת בראואר. שתי אלגבראות פשוטות מרכזיות A_1, A_2 מעל אותו שדה הן שקולות לפי יחס בראואר אם יש להן אותה אלגברת חילוק ליבתית, כלומר ו-. כעת, חבורת בראואר Br(F) של השדה F היא חבורה אשר איבריה הם מחלקות השקילות הללו, בה הפעולה היא מכפלה טנזורית והאיבר ההפכי הוא האלגברה המנוגדת.
בהינתן הרחבת גלואה K/F, חבורת בראואר היחסית להרחבה זו היא החבורה Br(K/F) המכילה את כל האלגבראות המפוצלות על ידי השדה K. איחוד על כל הרחבות הגלואה של חבורות הבראואר היחסיות נותן את חבורת בראואר של השדה.
חבורת בראואר היא אובייקט בעל מבנה עשיר ומעניין, הקשור גם לתורת הקוהומולוגיה של מבנים אלגבריים. למידת מבנה החבורה ותכונותיה מאפשרת הסקת מסקנות אודות תיאורית המבנה של אלגבראות פשוטות מרכזיות.
הכללה - אלגבראות ספרביליות מרכזיות
הכללה טבעית למבנה זה היא למקרה שבו מבנה הבסיס איננו שדה; במקרה זה, חוקרים אלגבראות ספרביליות מרכזית - אלו הן אלגבראות נאמנות, ספרביליות ומרכזיות מעל חוג בסיס נתון. תכונות מבנה רבות שמתקיימות בתורה שהוצגה לעיל, נשמרות גם כאשר עוברים למקרה הכללי יותר (כמו מכפלות טנזוריות, משפט המרכז הכפול). בפרט, ניתן להגדיר את חבורת בראואר של חוג באופן דומה כלעיל.
מרוקאים
מרוקאים (בערבית: المغاربة), הם אזרחי ממלכת מרוקו ואנשים המוכרים על ידי המדינה כבני האומה המרוקאית. מבחינה אתנית מרבית המרוקאים הם ערבים או בֶּרְבֵּרִים.
רמות ליד אוניברסיטת תל אביב
רמות ליד אוניברסיטת תל אביב בע"מ היא חברת המסחור של אוניברסיטת תל אביב והאחראית הבלעדית למסחור הטכנולוגיות והפטנטים של החוקרים באוניברסיטה. החברה נחשבת לאחת המובילות בתחומה.
היסטוריה ופעילות
רמות הוקמה ב-1973. היא חברת-בת פרטית בבעלות מלאה של אוניברסיטת תל אביב. רמות מנהלת את כל פעילויות המסחור של האוניברסיטה, משלב ההגנה הפטנטית על המצאותיהם של החוקרים וקניינם הרוחני ועד למתן רישיונות לגופים התעשייתיים הרלוונטיים. החברה מספקת ויוצרת הזדמנויות עסקיות חדשות באוניברסיטה, כגון הקמת חברות הזנק, מתן רישיונות לשימוש בטכנולוגיה לחברות קיימות – ישראליות ורב לאומיות, ויצירת שיתופי פעולה עם גופים אלה.
החברה עוסקת בגיוס שותפים תעשייתיים להמשך פיתוח של הגילויים וההמצאות של החוקרים באוניברסיטת תל אביב באמצעות תהליכי ניהול משא ומתן וחתימה על הסכמי רישיון ומחקר עם התעשייה, על מנת להבטיח את הפיתוח הנאות והמסחור של הטכנולוגיות המפותחות, גיוס תמיכה מהתעשייה עבור פרויקטים מחקריים, ניהול שיתופי פעולה והעברת מידע של חומרים והסכמי סודיות בין מוסדות אקדמיים ושותפים עסקיים, וגיוס כספים למחקר יישומי ממקורות שונים, כמו רשות החדשנות. רמות פועלת בעיקר בתחומי ההנדסה, מדעי המחשב, רפואה, ביוטכנולוגיה, חומרים ומכשור רפואי.
פעילות
נכון לשנת 2020 הגישה רמות למעלה מ-5,000 בקשות לפטנט, שמכסות למעלה מ-1,300 המצאות, שעליהן הוענקו כ-600 משפחות פטנטים, כ-400 מהם, בארצות הברית. רמות חותמת על עשרות עסקאות טכנולוגיות בשנה ושותפה להקמתן של חברות, כגון: Nemis, StoreDot AlphaTau, VariantXY, Certora, ThetaRay, Bsense, Epeius, Proclara, Nobio, Matricelf, Savicell, Belkin Laser, ועוד.
העסקה המוכרת ביותר שנחתמה ונוהלה על ידי רמות היא פיתוח אחת הטכנולוגיות שעליהן מבוסס הדיסק-און-קי, שנרשמה כפטנט על ידי רמות בשנת 2004. הטכנולוגיה ניתנה ברישיון לחברת M-Systems כשנה מאוחר יותר.
לרמות הסכמי שיתוף פעולה עם חברות בינלאומיות, למשל פייזר, טבע, סמסונג, גוגל, מיקרוסופט ועוד.
בשנת 2013 הקימה רמות קרן השקעות בשם Momentum Fund, בשיתוף עם קונצרן הענק TATA וקרן הון הסיכון Temasek Holdings. הקרן גייסה קרוב ל־24 מיליון דולר. קרן מומנטום השקיעה ב-28 טכנולוגיות שפותחו על ידי חוקרים מאוניברסיטת תל אביב. מבין 28 הטכנולוגיות הללו, קמו חמש חברות הזנק: Quart Medical, Unispectral, Trobix, Multivu, Silib ועוד כ-13 פרויקטים נמצאים בשלבי מחקר ופיתוח שונים.
רמות מנהלת את הפעילות של רמות הוצאה לאור בע"מ, אשר מפתחת ומשווקת את ספרי "במבט חדש" למדע וטכנולוגיה לבתי ספר יסודיים במגזר היהודי, דתי-ממלכתי וערבי.
בעלי תפקידים בחברה
מנכ"לית מכהנת: קרן פרימור כהן.
חברי דירקטוריון: יו"ר דירקטוריון וסגן הנשיא למחקר ופיתוח פרופ' דן פאר, פרופ' אריאל פורת – נשיא אוניברסיטת תל אביב, גד פרנק מנכ"ל האוניברסיטה, ד"ר יעל מרגולין, ד"ר כנרת לבנת סויצקי, שרון קפלינסקי, ד"ר ארנה ברי, פרופ' גיל מרקוביץ, ד"ר יובל קבילי, עימאד תלחמי, אדן שוחט, פרופ' איתי בנהר, פרופ' חגית מסר ירון וד"ר רחל שיינין.
פול רמון
פול רֶמוֹן (בצרפתית: Jules Narcisse Paul Rémond; 1873, סאלן-לה-בן – 1963, ניס) היה הבישוף של ניס וחסיד אומות העולם מצרפת.
קורות חיים
רמון נולד למשפחה קתולית אדוקה בחבל פראנש-קונטה ולמד במכללה קתולית בבזאנסון, באוניברסיטת בזאנסון ובאוניברסיטת פריבור בשווייץ. הוא קיבל תואר דוקטור לפילוסופיה בשנת 1899 ותואר דוקטור לתאולוגיה בשנת 1900. בשנה זו התמנה בתור כומר בדיוקסיה של בזאנסון. לאחר מכן כיהן במשרות כמורה שונות באזור מזרח צרפת.
רמון היה פטריוט צרפתי, דמוקרט וליברל, ופעל במסגרות פוליטיות דמוקרטיות וליברליות. במלחמת העולם הראשונה גויס לצבא ושירת בתור כומר צבאי. בשנת 1921 מונה לתפקיד הכומר הצבאי של צבא הכיבוש הצרפתי של חבל הריין וכן של כוחות צרפת ששהו בחבל הרוהר. במסגרת תפקידו שהה במיינץ עד השתלטות גרמניה על חבל הרוהר בשנת 1936. מאז היה רמון מתנגד חריף של גרמניה הנאצית.
רמון היה הבישוף של ניס משנת 1930.
לפני מלחמת העולם השנייה השתתף רמון בפעולות מחאה נגד האנטישמיות.
פעילותו בתקופת השואה
רמון העריץ את המרשל פטן והאיץ בקהילתו לתמוך בפטן. עם זאת, רמון תעב את הגרמנים והתנגד למדיניות האנטישמית של משטר וישי.
בספטמבר 1943, לאחר כניעת איטליה לבעלות הברית, כבשו הגרמנים את אזור ניס. מוסה עבאדי החל לפעול להצלת ילדים יהודים בסיועו של רמון. רמון סיפק לעבאדי שם בדוי, מרסל, ומינה את עבאדי בשמו הבדוי למפקח כללי על מוסדות החינוך של הבישופות בכל אזור ניס. עבאדי-מרסל הקים את רשת מרסל, שפעלה להצלת ילדים יהודים נוכח המצוד שקיים איש האס אס אלויס ברונר אחרי היהודים.
רמון סייע לעבאדי בהבטיחו שכל המוסדות הקתוליים שבתחום הבישופות שלו יפתחו את שעריהם בפני פליטים יהודים. הוא הבטיח לעבאדי חדר בכנסייתו וכן את סיועם של אנשי הצוות שלו-עצמו בזיוף מסמכי זהות נוצריים על מנת לספקם ליהודים וכך להגן עליהם מפני גירוש. כך הצליחה רשת מרסל להציל מעל 500 ילדים יהודים, במסתורים במעונות ובבתי ספר קתוליים ובחסות תעודות זהות מזויפות.
אחרי המלחמה
בשנת 1950 מונה רמון על ידי האפיפיור פיוס ה-12 לתפקיד ארכיבישוף.
הכרה
בשנת 1991 הוכר רמון על ידי יד ושם בתור חסיד אומות העולם.
מיקי סירושטיין
מיכאל (מיקי) סירושטיין (באוקראינית: Майкл Сіроштейн; נולד ב-25 באפריל 1989) הוא כדורגלן ישראלי, המשחק בעמדות הקשר האחורי והבלם בסקציה נס ציונה מליגת העל.
קריירה
סירושטיין נולד באוקראינה הסובייטית שבברית המועצות לשעבר, ובגיל שנה עלה לישראל, הוריו התגרשו לאחר כשלוש שנים, ואביו ירד לאוסטרליה. סירושטיין החל את הקריירה שלו בקבוצת הילדים של הפועל רעננה. ב-1 באוגוסט 2009 ערך את הופעת הבכורה שלו בקבוצה הבוגרת, במשחק מול הפועל עכו במסגרת גביע הטוטו, אשר הסתיים בתיקו 1–1. עד סיום העונה הוא הספיק לרשום עוד הופעה במפעל, אך לא זכה לדקות משחק בליגה. לאחר שרעננה ירדה בתום העונה לליגה הלאומית, סירושטיין קיבל את ההזדמנות בהרכב הקבוצה. ב-13 באוגוסט 2010 הבקיע את שער הבכורה שלו בקריירה בניצחון 1–0 נגד הפועל הרצליה. ב-18 במרץ 2011 עלה כמחליף בדקה ה-22 והבקיע צמד שהוביל לניצחון 2–1 נגד מכבי באר שבע.
בספטמבר חתם סירושטיין במועדון ספורט אשדוד מליגת העל. ב-22 בספטמבר 2012 ערך את הופעת הבכורה שלו בליגת העל, בניצחון 1–0 נגד מכבי חיפה. ב-13 באפריל 2013 הבקיע את שער הבכורה שלו בליגה, בניצחון 1–0 נגד הפועל חיפה.
ב-12 ביולי 2016 חתם סירושטיין לשנתיים בבני יהודה תל אביב אולם שוחרר כעבור כחודש לאחר שרשם שתי הופעות בגביע הטוטו והופעה אחת בליגת העל. ב-2 באוקטובר 2016 חזר סירושטיין למ.ס. אשדוד וחתם על חוזה עד תום העונה.
ב-15 ביוני 2017 חתם סירושטיין לעונה אחת בבית"ר ירושלים עם אופציה לעונה נוספת. ב-20 ביולי ערך סירושטיין את הופעת הבכורה שלו במועדון, בהפסד 0–4 לבוטב פלובדיב במסגרת השלב השני של מוקדמות הליגה האירופית. את שערו הראשון במדי בית"ר ירושלים כבש ב-24 בדצמבר 2017, בניצחון 3–1 על מ.ס. אשדוד.
ב-3 ביולי 2019 עזב כשחקן חופשי וחתם לעונה וחצי בסופאן בורי מליגת העל התאילנדית תמורת 300 אלף דולר לעונה. ב-7 ביולי 2019 ערך את הופעת הבכורה שלו בקבוצה בתיקו 0–0 עם האלופה בורירם יונייטד. ב-18 באוגוסט 2019 כבש סירושטיין את שער הבכורה שלו, בהפסד קבוצתו 1–3.
ב-13 בינואר 2020 חתם בהפועל חיפה עד לסוף העונה.
ב-10 בפברואר 2022 חזר לבני יהודה תל אביב מהליגה הלאומית.
ב-20 ביוני 2022 חתם בסקציה נס ציונה.
הוטון מיפלין הארקורט
הוֹטוֹן מיפְלין הארקוֹרט (באנגלית: Houghton Mifflin Harcourt; ובקיצור: HMH) היא חברת הוצאה לאור אמריקאית של ספרי לימוד, חומרי לימוד טכנולוגיים, ספרי יעץ, סיפורת ועיון, הן לקוראים צעירים והן למבוגרים. החברה ממוקמת ברובע הפיננסי של העיר בוסטון.
החברה הייתה מוכרת בעבר בשם חברת הוטון מיפלין (Houghton Mifflin Company), אך שמה שוּנה בעקבות הרכישה של חברת הארקורט הוצאה לאור (Harcourt Publishing) ב־2007. עד מארס 2010, היא הייתה חברה בת של Education Media and Publishing Group Limited, חברת אחזקות בבעלות אירית הרשומה באיי קיימן ונקראה בעבר בשם Riverdeep.
טיקנור ואלן, 1832
ב־1832 רכשו ויליאם טיקנור וג'ון אלן עסק למכירת ספרים בבוסטון, והחלו לעסוק בהוצאה לאור; ג'יימס ט. פילדס הצטרף כשותף ב־1843. פילדס וטיקנור אספו אל ההוצאה בהדרגה רשימה של סופרים בולטים, ביניהם ראלף וולדו אמרסון, נתניאל הות'ורן והנרי דייוויד תורו. הצמד יצר קשר הדוק עם Riverside Press, בית דפוס מבוסטון בבעלות הנרי אוסקר הוטון. גם הוטון הקים חברת הוצאה לאור משלו, עם השותף מלאנכתון הרד ב־1864, וב־1872 הצטרף לשותפות הזו גם ג'ורג' ה. מיפלין.
בשנת 1878 נקלעה טיקנור ופילדס, כעת בניהול ג'יימס ר. אוסגוד, לקשיים כלכליים, ולכן מיזגה את פעילותה עם הרד והוטון. השותפות החדשה, ששמה Houghton, Osgood and Company החזיקה בזכויות על היצירות הספרותיות שהיו בבעלות שתי ההוצאות לאור. כאשר אוסגוד עזב את החברה שנתיים לאחר מכן, החברה שינתה את שמה ל"הוטון מיפלין ושות'" (Houghton, Mifflin and Company). על אף שיתוף פעולה רווחי עם חברת לוסון ולנטיין, עדיין היו להוטון, מיפלין ושות' חובות שקיבלה בירושה מטיקנור ופילדס. על כן החליטו מנהלי החברה להוסיף שותפים. בשנת 1884, ג'יימס ד' הרד, בנו של מלאנכתון הרד, הפך לשותף. ב־1888 הפכו גם שלושה אחרים לשותפים: ג'יימס מאריי קיי, ת'רלו וויד בארנס, והנרי אוסקר הוטון הבן.
זמן קצר לאחר מכן הקימה החברה מחלקת ספרי לימוד, ומ־1891 עד 1908 עלו מכירות ספרי הלימוד ב־500 אחוז. בשנת 1908 שינתה החברה את שמה לשם "חברת הוטון מיפלין". זמן קצר לאחר 1916, החלה החברה להוציא לאור מבחני הערכה תקניים, בשיתוף פעולה הדוק עם מפתחי מבחנים כגון החוקר א"פ לינדקוויסט. בשנת 1921, הפכה החברה להיות המוציאה לאור הרביעית בגודלה בתחום החינוך בארצות הברית.
בשנת 1967 הפכה הוטון מיפלין לחברה הנסחרת בבורסה של ניו יורק תחת סמל המניות HTN.
בשנת 1979 רכשה הוטון מיפלין את הקטלוג המלא של הוצאת "פרנסוס",  הוצאה קטנה מברקלי, קליפורניה, שהוקמה ב־1957 על ידי הרמן שיין, בעלה של הסופרת־המאיירת רות רובינס. הרכישה תרמה לחברה זכויות על יצירות מחברים כגון: אורסולה ק. לה גווין, שרלוט זולוטוב, ובוורלי קלירי. בשנת 1979, רכשה הוטון מיפלין את ספרי קלאריון (Clarion Books), חטיבת ספרות הילדים של הוצאת סיברי (Seabury Press). בשנת 1980 רכשה הוטון מיפלין את פעילות ספרי הלימוד של ההוצאה לאור ראנד מקנאלי.
ב־1994 רכשה הוטון מיפלין את הוצאת מקדוגל ליטל, שעסקה בספרי לימוד לבתי ספר תיכוניים, תמורת 138 מיליון דולר, ובשנה שלאחר מכן רכשה את DC Heath and Company, מוציאה לאור של משאבים חינוכיים משלימים. ב־1995 רכשה החברה את הוצאת צ'פטרס, מו"ל של כותרי בישול, גינה ועבודת יד. בשנת 1996 יצרה הוטון מיפלין קבוצה עסקית בשם Great Source Education Group, כדי לשלב את קווי המוצרים המשלימים של חטיבת בתי הספר שלה, של מקדוגל ליטל, ושל הית'.
בשנת 1998 הכריזה הוטון מיפלין הרקורט על מותג נוסף בשם LOGAL Software, שנועד להוציא קו חדש של לומדות מדע אינטראקטיביות בשם "Science Gateways", כדי לתמוך בתוכנית הלימודים של ארצות הברית. משנת 2017 מציעה הוטון מיפלין הרקורט את המותג "Logal Science" בזכיינות ליצרני לומדות.
בשנת 2017, החלה החברה לעסוק בהפקת סדרות טלוויזיה, ואחת הסדרות הייתה הסדרה "כרמן סנדייגו" בנטפליקס, על בסיס משחק המחשב הפופולרי משנות ה־80.
פעילות מיזוגים ורכישות במאה ה־21
לפעילויות מיזוגים ורכישות (M&A) הייתה השפעה רבה על חברה זו.
מיזוג ריברדיפ עם הוטון מיפלין
ב־22 בדצמבר 2006, הוכרז כי חברת Riverdeep PLC השלימה את רכישתה של הוטון מיפלין. החברה המשותפת החדשה נקראה הוטון מיפלין ריברדיפ (Houghton Mifflin Riverdeep). ריברדיפ שילמה 1.75 מיליארד דולר במזומן ונטלה על עצמה 1.61 מיליארד דולר של חוב מחברות ההשקעות הפרטיות הנזכרות בסעיף הקודם. טוני לאקי, לשעבר דירקטור בריברדיפ, נשאר בתפקידו כמנכ"ל החברה עד אפריל 2009.
עוד ב־2006, מכרה הוטון מיפלין את יחידת המבחנים המקצועיים שלה, "פרומיסור", לחברת פירסון. את מוצרי ההערכה הנותרים שלה, כולל Edusoft שבסיסה בסן פרנסיסקו, שילבה החברה בתוך ריברדיפ.
מיזוג עם הרקורט
ב־16 ביולי 2007 הודיעה הוטון מיפלין ריברדיפ שחתמה על הסכם סופי לרכישת החטיבות Harcourt Education, Harcourt Trade, ו־Greenwood-Heinemann מחברת ריד אלסווייר תמורת 4 מיליארד דולר. החברה המורחבת נקראה הוטון מיפלין הארקורט. מקדוגל ליטל מוזגה עם Holt, Rinehart & Winston של הארקורט לכדי Holt McDougal.
באוקטובר 2007 מכרה הוטון מיפלין את חטיבת Kingfisher להוצאת מקמילן.
ב־3 בדצמבר 2007 הודיעה Cengage Learning (לשעבר Thomson Learning) כי הסכימה לרכוש את הנכסים של חטיבת ספרי הלימוד למכללות של הוטון מיפלין תמורת 750 מיליון דולר, בכפוף לאישור רגולטורי.
ב־25 בנובמבר 2008 הודיעה הוטון מיפלין הארקורט על הקפאה זמנית של רכישת כותרים מסחריים חדשים, לכאורה בתגובה למשבר הכלכלי של 2008. המוציא לאור של חטיבה זו התפטר, אולי במחאה. משקיפים רבים המכירים את תעשיית ההוצאה לאור ראו בצעד טעות הרסנית.
חטיבת ספרי הדת, Harcourt Religion, נמכרה ל־Our Sunday Visitor בשנת 2009.
בשנת 2012, רכשה הוטון מיפלין הארקורט את חטיבת ספרי הבישול והעיון של ג'ון ויילי ובניו, כולל המותגים CliffsNotes ו־"Webster's New World Dictionary".
החברה יצאה להנפקה בנובמבר 2013.
בשנת 2015, התקשתה הוטון מיפלין למצוא ארגון צדקה שיקבל תמלוגים עבור מיין קאמפף מאת אדולף היטלר.
ב־22 בפברואר 2022, הוכרזה הצעת רכש על ידי Veritas Capital לרכוש את הוטון מיפלין הארקורט במחיר של 21 דולר למניה, או כ־2.8 מיליארד דולר. לפני מועד המכרז, המניה יצרה הייפ רב בפורום האינטרנט WallStreetBets, עם למעלה מ-36,000 חוזים שנסחרו עבור אופציות הרכש של 22.5 דולר ב-17 ביוני. משקיעים רבים רכשו אופציות רכש בהתבסס על דיווחים רבים של משקיעים מוסדיים עם אחזקות גדולות בחברה, בטענה שהצעת ה־21 דולר למניה מעריכה הערכת־חסר את החברה. ב־6 באפריל, 57% ממניות $HMHC הוצאו למכרז, מה שהוביל לכך שהצעת הרכש יצאה לפועל והוטון מיפלין הארקורט הפכה לפרטית. לאחר השלמת המכירה, נמחקה מניית Houghton Mifflin Harcourt מהנאסד"ק.
צ'זנה (כדורגל)
אסוצ'יאציונה קלאצ'יו צ'זנה (באיטלקית: Associazione Calcio Cesena), הידוע בשם המקוצר צ'זנה, הוא מועדון כדורגל איטלקי מהעיר צ'זנה. המועדון הוקם בשנת 1940 ועלה לראשונה לסרייה א' בשנת 1973. מאז, המועדון שיחק בסרייה א' במשך 11 עונות, כאשר ההישג הגבוה שלו היה בשנת 1976, כאשר סיים במקום השישי.
היסטוריה
המועדון הוקם בשנת 1940. המועדון העפיל לסרייה ב' בשנת 1968 ובשנת 1973 העפיל לסרייה א'. בעונת הבכורה שלה בסרייה א', המועדון הצליח לסיים במקום ה-11, השיג שהשיג גם בעונתו השנייה בסרייה א'. בעונת, צ'זנה סיימה במקום השישי והבטיחה לעצמה מקום במסגרת גביע אופ"א בעונת . בסיבוב הראשון בגביע אופ"א הפסידה לקבוצת פ.צ. מגדבורג ממזרח גרמניה והודחה מהטורניר. בעונה הבאה ירדה צ'זנה בחזרה לסרייה ב'.
ההעפלה השנייה לסרייה א' הייתה בשנת 1981, אז סיים המועדון במקום העשירי. כעבור שנתיים, ירד המועדון ליגה שוב ונשאר בסרייה ב' במשך ארבע שנים. לאחר שניצחו בפלייאוף, המועדון העפיל שוב לסרייה א' בעונת ונשאר בסרייה למשך ארבע שנים נוספות.
הקבוצה ירדה שוב ליגה בשנת 1991. בשנת 1994 עמדה בפני צ'זנה ההזדמנות לחזור לסרייה א'. עם שחקנים מוכשרים כמו אלסנדרו תאודוראני, אמיליאנו סאלווטי, לואיג'י פיאנגרלי ועוד, הפעם הקבוצה הייתה מחוזקת מתמיד. אך הם סיימו את העונה עם מספר נקודות זהה ביחד לפדובה והפסידו בפלייאוף על מנת לעלות חזרה לסרייה א'. הפסד זה השפיע על הקבוצה, שספגה ירידת ליגה נוספת, הפעם לליגה השלישית, בשנת 1997, בה נשארו ארבע שנים.
בעונת, בסרייה ב', צ'זנה הייתה מועמדת לעלייה לסרייה א', הקבוצה סיימה במקום השישי ולכן שיחקה את משחקי פלייאוף העלייה, אך לא עלתה ליגה.
בעונת 2009/2010 חזרה צ'זנה לליגה האיטלקית הראשונה אחרי 19 שנים של היעדרות. הקבוצה שרדה עונה אחת ובתום העונה השנייה ירדה חזרה לסרייה ב'. בעונת 2013/2014 חזרה צ'זנה לסרייה א' אך כעבור עונה אחת נשרה חזרה לסרייה ב'.
זעמן מזרחי
זעמן מזרחי (שם מדעי: Hemorrhois ravergieri) הוא מין נחש לא ארסי המצוי במערב, מרכז ודרום מזרח אסיה.
עורו בדרך כלל בגוון חום-אפרפר, עם סדרה של מעוינים כהים על הגב ושורה של מעוינים קטנים יותר בכל אחד מצדי גופו. לקראת הזנב הופכים המעוינים לנקודות ובזנב עצמו מתאחדות הנקודות לקו רציף. לזעמן המזרחי כתם כהה מאחורי כל עין וכתם כהה מתחת לכל עין.
בישראל מצוי הזעמן המזרחי באזור החרמון, המהווה את גבול תפוצתו הדרומי. בישראל נמצא הזעמן המזרחי בסכנת הכחדה חמורה.
לפונזו אליס
לפונזו דארנל אליס (באנגלית: LaPhonso Darnell Ellis; נולד ב-5 במאי 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2003. ממוצעיו הכוללים לאורך הקריירה הם 11.9 נקודות, 6.5 ריבאונדים ו-1.6 אסיסטים למשחק.
קריירת תיכונים ומכללות
אליס נולד בעיר סנט לואיס המזרחית אשר באילינוי, ולמד ב"תיכון לינקולן" המקומי. בשתי עונותיו האחרונות בקבוצת הכדורסל של התיכון זכה עמה באליפות התיכונים של אילינוי, ובשנת 1988 נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בשנת 1988 החל אליס ללמוד באוניברסיטת נוטרדאם אשר בצפון אינדיאנה, וב-4 עונותיו בקבוצת הכדורסל שלה רשם ממוצעים של 15.5 נקודות, 11.1 ריבאונדים ו-2.1 חסימות למשחק. בעונת 1991/1992 הפסידה הקבוצה במשחק גמר "טורניר ההזמנה הלאומי" (NIT), הנחשב לטורניר השני בחשיבותו לאחר טורניר אליפות המכללות בכדורסל.
קריירה ב-NBA
בדראפט ה-NBA 1992 נלקח אליס בבחירה החמישית, על ידי דנוור נאגטס. בעונתו הראשונה ב-NBA קלע אליס 14.7 נקודות בממוצע למשחק, ובסיומה נבחר לחמישיית הרוקיז של העונה. בעונה העוקבת העפילו הנאגטס לשלב הפלייאוף מהמקום השמיני באזור המערבי, ואף הפתיעו את המדורגת ראשונה סיאטל סופרסוניקס כשהדיחו אותה כבר בסיבוב הראשון, בתוצאה 3–2. הייתה זו הפעם הראשונה בה קבוצה המדורגת שמינית באזור שלה מדיחה את המדורגת ראשונה. בסיבוב השני פגשה דנוור את יוטה ג'אז, והפסידה לה בתוצאה 3–4. לאורך הפלייאוף היה אליס הקלעי המוביל של הנאגטס, עם ממוצע של 14.8 נקודות למשחק. בספטמבר 1994 נפצע אליס בברכו הימנית, ונאלץ להחמיץ את 76 המשחקים הראשונים של עונת. בעונת הוביל אליס את קלעי קבוצתו עם שיא קריירה של 21.9 נקודות בממוצע למשחק. בעונתו האחרונה בקבוצה, רשמה דנוור את המאזן הגרוע ביותר בתולדותיה, 11–71 (13.4%), אשר הציב אותה במקום האחרון ב-NBA.
לקראת עונת חתם אליס על חוזה באטלנטה הוקס, אך בשתי עונותיו במדיה הציג יכולת מאכזבת וקלע 8.9 נקודות למשחק בלבד. ב-3 העונות הבאות שימש כשחקן ספסל במינסוטה טימברוולבס ובמיאמי היט, ובסיום עונת פרש ממשחק, בגיל 32.
עמוד האש (יציאת מצרים)
עמוד האש הוא אחד מהנסים שנעשו לעם ישראל על ידי אלוהים במהלך יציאת מצרים. על פי הכתוב בחומש שמות עמוד האש הפיץ אור ואפשר לעם ישראל לנוע בלילה במהלך יציאת מצרים. עמוד האש מקביל לעמוד הענן שהתגלה ביום, ושניהם יחד היוו (מעבר לתועלת המעשית שבהם) תזכורת לנוכחותו התמידית והמיטיבה של האל בקרב בני ישראל.
סגולות עמוד האש
ב מופיע תיאור של תיאום הפעילות בין עמוד האש לעמוד הענן: "'לא ימיש עמוד הענן יומם ועמוד האש לילה' - מלמד שעמוד ענן משלים לעמוד האש ועמוד האש משלים לעמוד הענן", ומפרש רש"י: "עמוד הענן של יום משלים אורו לעמוד האש, שהיה עמוד האש בא קודם שישקע עמוד הענן".
על הפסוק כתב רש"י: "כשהייתי מהלכת במדבר והיה עמוד האש והענן הולכים לפני והורגים נחשים ועקרבים ושורפין הקוצים והברקנים לעשות הדרך מישור".
כשרדפו המצרים אחרי בני ישראל, המס עמוד האש את קרקע הים והפכה לטיט רותח שהטביע את מרכבות המצרים (בעל הטורים, שמות, פרק י"ד, פסוק כ"ד).
New God Flow
New God Flow הוא סינגל שהוקלט על ידי הראפרים האמריקאים קניה וסט, פושה טי וגוסטפייס קילה, מתוך אלבום האוסף של חברת התקליטים GOOD Music, Cruel Summer. השיר יצא לאור ב-21 ביולי 2012, על ידי חברות התקליטים GOOD Music ודאף ג'אם, כסינגל השלישי מתוך האלבום. הראפר האמריקאי גוסטפייס קילה, ששירו "Mighty Healthy" מסומפל בשיר, משתתף בגרסת האלבום של השיר, הנקראת "New God Flow.1".
הרכב השיר
ההוק של השיר מכיל דגימה מהשיר "Mighty Healthy" של הראפר האמריקאי גוסטפייס קילה, שנדגם מאוחר יותר גם בשיר "No More Parties in LA" של וסט וקנדריק לאמאר, מתוך האלבום The Life of Pablo. המקצב העיקרי המלווה את השיר נדגם מהשיר "Bodas De Sangue" של מרקוס ואלה, מתוך אלבומו Vento Sul, שיצא בשנת 1971. ברייק התופים בשיר נדגם מהשיר "Synthetic Substitution" של מלווין בליס.
בגרסת האלבום, מופיע בית נוסף בביצוע גוסטפייס קילה, ששירו מסומפל בשיר.
ביקורת
בהשוואה להופעה החיה שלו בטקס פרסי ה-BET לשנת 2012, נתן ריז מ-Refinery29 ראה את השיר כ"מה שמנהל אפקט עז באותה המידה, ומאפשר לפושה טי וקניה וסט לשמור על כל הכעס והפגיעות שהפגינו באותה הופעה". מגזין Complex כלל את השיר במקום ה-34 ברשימת 50 השירים הטובים ביותר לשנת 2012. בטקס פרסי ה-XXL בשנת 2013, השיר זכה בפרס הביט הטוב ביותר.
הצלחה
השיר הגיע בשיאו למקומות ה-66 במצעד הקנדה הוט 100 וה-89 במצעד הבילבורד הוט 100. נכון לאוקטובר 2020, לשיר כ-13 מיליון השמעות ברשת הזרמת המדיה ספוטיפיי.
קפטן האדוק
האדוק מופיע בפעם הראשונה בספר הסרטן בעל צבתות הזהב, שם הוא מופיע כדמות חלשה ואלכוהוליסטית, אך עם זאת הוא עוזר לטינטין ואף עומד בחקירה ולא מוסר לפושעים היכן טינטין נמצא. עם התפתחות הסדרה דמותו הופכת להירואית יותר, ואף על פי שהוא לא מפסיק לקלל קללות ימיות ולשתות אלכוהול (בעיקר ויסקי מסוג "לוך לומונד") הוא הופך לדמות מוערכת.
דמותו של הקפטן דורגה במקום ה-49 ברשימת דמויות הקומיקס הגדולות של כל הזמנים לפי מגזין אמפייר, ובסקרים בקרב אוהדי הסדרה הוא הדמות האהובה ביותר, באופן עקבי. בממוצע, 37% מהנסקרים דירגו אותו במקום הראשון.
פיתוח הדמות
בזמן שהרז'ה חיפש שם לדמותו של הקפטן, הוא שאל את אשתו ז'רמיין מה בישלה לארוחת ערב. היא ענתה "דג אנגלי עצוב - האדוק" (Haddock - בקלה בצרפתית). הרז'ה חשב שתיאור זה הולם היטב את דמותו של הקפטן, והחליט לקרוא לו "קפטן האדוק".
התנהגותו של הקפטן העמידה בעיה בפני הרז'ה. הוא היה אמור להשתמש באוצר מילים גס ומחוספס, אך הרז'ה לא היה יכול להשתמש בקללות כלשהן כי ידע שקהל היעד שלו כולל ילדים. לכן נקט בשימוש במילים משונות שאינן פוגעניות בפני עצמן, אך הקפטן היה מבטא אותן בכעס רב ובצעקות, מה ששיווה להן אפקט דומה לשל קללות כגון מלפפוני ים, חזירים, ברברים, פושטקים, נוכלים, חסרי חוליות וכדומה. סגנון הדיבור הייחודי הזה הפך לסימן מזהה של הקפטן.
אופי
קפטן האדוק הוא אלכוהוליסט מושבע ומעשן כבד. הוא מכיר בהשפעות המזיקות של האלכוהול ובמהלך הסדרה ניסה להיגמל מהשתייה מספר פעמים, אך בסופו של דבר תמיד חזר לסורו. דמותו של הקפטן מכילה ניגודים: אף על פי שהוא נראה מחוספס, הוא מפגין נאמנות ואהבה רבה לטינטין, לפרופסור קלקולוס, ולחברו הימאי הוותיק קפטן צ'סטר. דמותו המחוספסת והגסה-משהו של האדוק והסרקזם האנושי שלו משמשים כנקודת מוצא להבלטת גבורתו של טינטין בעלילות הסדרה.
הקפטן הוא חם מזג ונוח לכעוס, ולעיתים טינטין משמש בתפקיד "המבוגר האחראי" כשהוא מונע מהקפטן לעשות מעשים פזיזים מתוך כעס. רק לעיתים רחוקות דווקא הקפטן עוצר את טינטין מלעשות מעשים מסוכנים מתוך סערת רגשות.
דמותו של הקפטן משמשת כאתנחתא קומית כאשר הוא נוטה להתנגש בחפצים, להיקלע לקטטות, לשבור את המקטרת שלו, ליפול ולהסתבך. פעמים רבות הוא שואל: "מדוע הכל קורה לי?"
בגלל אופיו הכעסני והפזיז, יחסיו של הקפטן עם שאר הדמויות יודעים עליות ומורדות. אף על פי שבאופן כללי נראה בבירור שהוא וטינטין אוהבים מאוד זה את זה, לעיתים הקפטן כועס על טינטין או שטינטין מסרב לשתף פעולה עם הקפטן. אך בסופו של דבר מערכת היחסים חוזרת להיות חמה כאשר האדוק בדרך כלל מתנצל. להאדוק מערכת יחסים מסובכת במיוחד עם סניורה קסטאפיורה, זמרת אופרה מפורסמת שמאוהבת בו, כאשר הוא עצמו מבועת ממנה ומתייחס אליה בנימוס אך בקרירות.
פז'מיסל קובאז'
פז'מיסל קובאז' (בצ'כית: Přemysl Kovář; נולד ב-14 באוקטובר 1985) הוא כדורגלן עבר צ'כי ששיחק בעמדת השוער.
קריירה
קובאז' התחיל את הקריירה שלו במחלקת הנוער של פ.צ. סלובצקו. לאחר שלא הצליח לעלות לקבוצה הבוגרת, הושאל בינואר לקונוויצה לצבור דקות משחק. עונה לאחר מכן הושאל ללאמיה מהליגה השלישית ביוון. בקיץ היה קרוב לחתימה בדינמו צ'סקה בודייוביצה, אך בסופו של דבר חתם בסלובן ליברץ ושימש כשוער שני. בשנת הושאל לאוסטי נאד לאבם. לאחר שהושאל בסתיו לויקטוריה ז'יז'יקוב, חזר בפברואר  לליברץ והפך לשוער הראשון.
ב-25 ביולי 2013 ערך את הופעת הבכורה שלו באירופה במסגרת מוקדמות הליגה האירופית נגד סקונטו ריגה. במשחק זה הספיק אף להדוף בעיטת עונשין.
ביוני חתם בהפועל חיפה. במהלך תקופתו בחיפה, סבל קובאז' מאי יציבות כאשר לא הצליח לשמור על מקומו בהרכב הראשון. בינואר הוקפא לאחר החתמתו של מריאן אנטולוביץ'. בספטמבר חתם בצ'רנו מורה ורנה מליגת העל הבולגרית.
בינואר חזר לצ'כיה וחתם בסלביה פראג כשוער שני.
מגדל המים (יד מרדכי)
מגדל המים ביד מרדכי הוא שרידים של מגדל מים הרוס, שניצב על גבעה בלב קיבוץ יד מרדכי. המגדל, יחד עם פסל של מרדכי אנילביץ' מהווים את סמל היישוב, שהונצח במקומות רבים, לרבות בבול.
היסטוריה
מגדל המים שקיבל את מימיו מבאר מקומית, נבנה בימיו הראשונים של הקיבוץ, ב-1945, על גבעה במרכזו. מהמגדל ירדו המים לכל חלקי היישוב וכן לשדות שסביבו.
במהלך קרב יד מרדכי ההרואי, הותקף המגדל וחורר על ידי פגזים מצריים. המגדל יצא מכלל שימוש, אך נשאר עומד על תילו. המלך פארוק הראשון הגיע לקיבוץ, הצטלם למרגלות מגדל המים ומפקדיו ערכו לו סיור.
לאחר מבצע יואב, ב-5 בנובמבר 1948 שוחרר הקבוץ על ידי חטיבת גבעתי של צה"ל. מספרים כי באותו היום בו חזרו בני הקיבוץ אליו, קרס המגדל, כאילו עמד על משמרתו עד לאחר חזרת החברים. המכל העצום מבטון נשאר במקומו, כשהו נטוי במעט, וניתן לראות בו את החורים והשברים שנוצרו בו במלחמה. בחזית המגדל הוצב שלט המספר את תולדותיו, יחד עם תמונות מעברו.
550-559 לפנה"ס
שימו לב: ערך זה מכיל אירועים מן השנים 559 - 550 לפנה"ס
מגדל המים (יד מרדכי)
היסטוריה
במרכז הקבוץ, ליד מגדל המים שהופגז ונפל במלחמת העצמאות, הוצבה ב-1951 אנדרטה לזכרו של מרדכי אנילביץ', מפקד מרד גטו ורשה, שנהרג במהלך המרד ב-1943, שעל שמו נקרא הקיבוץ יד מרדכי. את האנדרטה יצר הפסל נתן רפופורט.
האנדרטה ממוקמת על גבעה המאפשרת תצפית נאה על האזור ורחבת טקסים. לרגלי הגבעה נערכת כל שנה עצרת גדולה ביום הזיכרון לשואה ולגבורה.
היסטוריה בתמונות
<Gallery> Historical images of Yad Mordechai IMG 6826.JPG|בניית המגדל, 1945 Historical images of Yad Mordechai IMG 68251.JPG|המגדל ב-1946 Historical images of Yad Mordechai IMG 6824.JPG|המגדל, מחורר ועדיין עומד, לאחר מבצע יואב Historical images of Yad Mordechai IMG 6823.JPG|לאחר הקריסה, 1949 </Gallery>
ויליאם בולגר
'''ויליאם פ. בולגר (באנגלית: William F. Bolger'''; 13 במרץ 1923 – 21 באוגוסט 1989) היה המנהל הכללי של דואר ארצות הברית ממרץ 1978 ועד ינואר 1985.
ויליאם בולגר נפטר במחוז ארלינגטון שבווירג'יניה ב-21 באוגוסט 1989. הוא נטמן בבית הקברות סנט מרי שבטיוקסברי, מסצ'וסטס. על שמו קרוי מרכז הוועידות בולגר בפוטומק, מרילנד.
אנרגיה חולנית
אנרגיה חולנית היא להקה ישראלית. שירי הלהקה הם בעיקר באנגלית ומיעוטם בעברית, ומבוצעים בסגנון ייחודי המושפע ממוזיקת הרוק. ללהקה אין סולנית קבועה. בין הנשים שהופיעו עם ההרכב ניתן למנות את קארין אופיר, שרה אדלר, הילי ילון, אפרת כהן, מאיה מרון, רננה רז ואילה זילברמן, אך הסולנית איתה התפרסמה הלהקה בראשית דרכה המוזיקלית היא לילך נסטוביץ'.
היסטוריה
להקת אנרגיה חולנית הוקמה בראשית שנות התשעים. חברי הלהקה ניסו למצוא דרך עצמאית בסגנון מוזיקלי לא מקובל: הם יצרו שירים מקוריים ששמותיהם ואווירתם לקוחים מעולם הקולנוע – מסרטי אימה ומדע בדיוני של שנות החמישים דרך מחזות זמר, סרטי הרפתקאות וריגול ועד אופרות הרוק של שנות השבעים. הייחוד הזה משך את תשומת לבו של דב זעירא, מחברת "התקליט חיפה", והוא החליט להחתים את הלהקה על חוזה הקלטות של חמש שנים.
ההרכב הראשוני של הלהקה כלל שלושה חברים מרכזיים: הזמרת לילך נסטוביץ, והנגנים אריק טיקמן לגרקוויסט ואריה פיין. בעיבוד והפקה מוזיקלית של יוג'י גבאי (שגם ניגן בכלים רבים) הקליטו השלושה 13 שירים שהלחין אריה פיין ושאת מילותיהם כתבה אורטויה לאדנר, לעיתים עם שותפים. בראשית שנת 1993 יצא אלבום הבכורה של הלהקה "קומדיה של סיוטים". הלהיטים הגדולים מהאלבום היו: "הכדור האחרון", "הציפור עם כנפי הבדולח", "הייתי אשתו של החתול מהירח", "נוסע עובר בגשם" ו"בלילה הדובה" (דואט עם שרון ליפשיץ). התגובות הפושרות לאלבום ואי הצלחתו גרמו ללהקה לצאת לחופשה ארוכה.
היות שההרכב משתנה לעיתים קרובות, קשה לומר מהו בדיוק ההרכב. עם זאת, ב"גרעין הקשה" של ההרכב ניתן לציין את אורטויה לאדנר על "צעקות" וכלים שונים, את נגן האורגן אריה פיין ואת האחראי על ויזואליה פסיכדלית (הקרנות שונות בפילמים בפורמט 16מ"מ וסופר8, עם מקרנות ישנות, שמשמשות את ההרכב בהופעותיו) יונתן גוטסמן.
שם הלהקה מתורגם לעיתים כ-The Energya Psychotronics ולעיתים כ-The Energy Sickers, או Energy Sickars באלבומים המוקדמים יותר. כיום רשומה הלהקה תחת השם: The Energia Qholanytt.
בשנת 2022 השתתפו בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
פרסים ומועמדויות של טרוי סיון
הזמר האוסטרלי טרוי סיון זכה בפרסים רבים. סיון החל את הקריירה שלו ביוטיוב והגיע ליותר מ-1,000,000 מנויים וזכה בפרס בטקס פרסי בחירת הנוער 2014 עבור הווידאו קליפ לשיר "The Boyfriend Tag", בו השתתף עמיתו היוטיובר טיילר אוקלי. בשנת 2015, הוא זכה בפרסי המוזיקה של MTV אירופה בקטגוריית "פריצת השנה" והיה מועמד לפרס ה-APRA עבור "פריצת השנה" גם כן.
בשנת 2016, הוא היה מועמד לשבעה פרסים בטקס פרסי המוזיקה של ARIA וזכה בפרסים "הווידאו הטוב ביותר" ו"השיר הטוב ביותר של השנה", עבור "Youth", כמו כן, הוא היה מועמד לפרס עבור "סרטון וידאו ארוך ופורץ דרך" בטקס פרסי הווידאו-קליפים של MTV שהתקיים בשנת 2016, עבור טרילוגיית הווידאו קליפים מתוך אלבומו הראשון, Blue Neighbourhood, שכללו את השירים "Wild", "Fools" ו-"Talk Me Down".
בשנת 2018 הוציא את אלבומו השני, Bloom. האלבום זכה לשבחים רבים מצד המבקרים והיה מועמד לשלושה פרסים בטקס פרסי המוזיקה של ARIA 2018, כולל "אלבום השנה". באותה השנה, הוא הוציא את "Revelation" לצד הזמר האיסלנדי יונסי עבור הסרט "ילד מחוק". השיר היה מועמד לפרס עבור "שיר מקורי לסרט עלילתי" בטקס התשיעי לפרסי המוזיקה ההוליוודית במדיה.
מוריס ברז'ה
מוריס ברז'ה (בצרפתית: Maurice Berger; 1901, פריז – 27 באפריל 1945, קז'פניצה (Křepenice), צ'כיה) היה שוטר, פעיל בתנועת ההתנגדות הצרפתית וחסיד אומות העולם מצרפת שנרצח על ידי הנאצים.
קורות חיים
ברז'ה גויס למשטרה הצרפתית ב-1926 וקיבל מספר אותות הצטיינות על פועלו.
פעילותו בתקופת השואה
ברז'ה היה ז'נדרם בריום (Riom) שבמחוז פואי-דה-דום, ליד קלרמון-פראן. הוא היה פעיל בתנועת ההתנגדות הצרפתית.
ב-26 באוגוסט 1942, בהמשך לפעילות משטרת צרפת בגירוש היהודים מפריז ביולי, בוצעו מעצרים נרחבים בקרב יהודי אזור שאטונף-לה-בה (Châteauneuf-les-Bains). במסגרת המעצרים נעצר צעיר יהודי ממוצא גרמני בשם הרברט הרץ. הוא הובא לתחנת המשטרה אך ברז'ה שחררו.
בדצמבר 1942 הזהיר ברז'ה, תוך הפרת הוראות מפקדיו, שמונה בני משפחה יהודית מפני מעצרם, שאמור היה להתבצע למחרת היום.
הגרמנים מצאו את שמו של ברז'ה ברשימת חברי תנועת ההתנגדות הצרפתית, עצרו אותו ושלחו אותו למספר מחנות ריכוז: אושוויץ, בוכנוואלד, פלוסנבירג וכן למחנה באזורי צ'כיה הכבושים בידי הגרמנים. ברז'ה מת מטיפוס יום לפני שחרור המחנה בקרפניצה בו היה כלוא.
שחקן קולנוע צרפתי אריק ברז'ה הוא נכדו.
הנצחה
בשנת 1948 הוענק לברז'ה, אחרי מותו, אות לגיון הכבוד הצרפתי, צלב מלחמת העולם השנייה ואותות כבוד צרפתיים נוספים.
בשנת 1996 הוכר ברז'ה על ידי יד ושם בתור חסיד אומות העולם.
על שמו של ברז'ה נקרא רחוב בריום שליד קלרמון-פראן.
דימום מוקדם בהיריון
דימום מוקדם בהיריון מתייחס לדימום נרתיקי לפני 24 שבועות של גיל ההריון (במהלך השליש הראשון והשני). אם הדימום משמעותי, עלול להתרחש הלם דימומי. הדאגה להלם מוגברת אצל אלו שיש להן אובדן הכרה, כאבים בחזה, קוצר נשימה או כאבי כתף. הסיבות השכיחות לדימום מוקדם של הריון כוללות הריון חוץ רחמי, הפלה מאוימת ואובדן הריון. רוב ההפלות מתרחשות לפני גיל הריון 12 שבועות. סיבות אחרות כוללות דימום בהשתלה, מחלה טרופובלסטית הריון, פוליפים וסרטן צוואר הרחם. בדיקות לקביעת הגורם הבסיסי כוללות בדרך כלל בדיקת ספקולום, אולטרסאונד וגונדוטרופין כוריוני אנושי. הטיפול תלוי בגורם הבסיסי. אם רואים רקמה בפתח צוואר הרחם יש להסירה. באלו שההריון נמצא ברחם ויש להם קולות לב עובריים, בדרך כלל מתאימה המתנה ערנית. גלובולין אנטי-D חיסוני מומלץ בדרך כלל לאלו שהם Rh שליליים. מדי פעם נדרש ניתוח. לכ-30% מהנשים יש דימום בשליש הראשון (בגיל 0 עד 12 שבועות). דימום בטרימסטר השני (בגיל 12 עד 24 שבועות) הוא פחות שכיח. כ-15% מהנשים שמבינות שהן בהריון עוברות הפלה. הריון חוץ רחמי מתרחש בפחות מ-2% מההריונות.
אבחנה מבדלת
האבחנה המבדלת תלויה בשאלה אם הדימום מתרחש בשליש הראשון או בשליש השני/שלישי. הסיבות המיילדותיות לדימום בשליש הראשון כוללים את הדברים הבאים:
סיבות מיילדות לדימום בטרימסטר השני/שלישי כוללים את הדברים הבאים:
סיבות אחרות לדימום מוקדם בהריון כוללות את הדברים הבאים:
פתופיזיולוגיה
דימום מוקדם בהריון הוא בדרך כלל ממקור אימהי, ולא מעובר. המקור האימהי עשוי להיות הפרעה בכלי הדם או נגע בצוואר הרחם או בנרתיק. ואזה פרביה הוא מצב נדיר שעלול לגרום לדימום ממחזור הדם של העובר.
גישה אבחנתית
אם האדם יציב ובדיקת אגן אינה חושפת, מומלץ בדרך כלל לבצע בדיקת אולטרסאונד או מדידה סדרתית של גונדוטרופין כוריוני אנושי על מנת להעריך את מיקום העובר ואת יכולת הקיום. לפני 10 שבועות הריון, עלייה איטית מהרגיל בגונדוטרופין כוריוני אנושי מעידה על אובדן הריון מוקדם או הריון חוץ רחמי. עד 10 שבועות לערך, רמות גונדוטרופין כוריוני אנושי ואולטרסאונד מועדפים כדי לקבוע את מיקום ההריון (כלומר, תוך רחמי או חוץ רחמי). בנוכחות הדמיה קודמת של האגן, די במעקב אחר לב עובר בסונוגרפיה דופלר כדי להעריך את יכולת העובר החל משבוע 10–12 להריון. דימום הקשור להריון תוך רחמי, בר-קיימא, מצביע על אובדן הריון מוקדם מאוים. דימום הקשור להריון תוך רחמי שאינו בר-קיימא מצביע על אובדן הריון מוקדם. אם הכדאיות של הריון תוך רחמי אינה בטוחה, בדיקת אולטרסאונד חוזרת יחד עם מדידת מעבדה של פרוגסטרון או גונדוטרופין כוריוני אנושי סדרתית יכולה להועיל. היעדר הריון תוך רחמי או חוץ רחמי בהדמיה מעיד על אובדן הריון מוקדם מוחלט (אם ההריון נראה בעבר בהדמיה) או הריון ממיקום לא ידוע (אם ההריון לא נראה קודם לכן בהדמיה).
הגישה הטיפולית
ניהול דימום מוקדם בהריון תלוי בחומרתו ובסיבה שלו. אנשים עם אובדן דם משמעותי שהופכים ללא יציבים המודינמית דורשים התערבות מהירה. מחקרי מעבדה שעשויים להועיל כוללים המוגלובין/המטוקריט, מחקרי קרישה וסוג והתאמה. ללא קשר ליציבות ההמודינמית, בדרך כלל בודקים מסך נוגדנים לתאי דם אדומים. חולים שליליים Rh מקבלים בדרך כלל גלובולין אנטי-D חיסוני כדי למנוע איזואימוניזציה של RhD. ניתן גם לבדוק את קצב הלב של העובר כדי להעריך את הצורך בלידה.
הריון חוץ רחמי מטופל בטיפול במתוטרקסט או בניתוח. ניתוח נדרש לחולים שנכשלו או שיש להם התוויות נגד לטיפול במתוטרקסט, חווים איבוד דם משמעותי או שיש להם סימנים של קרע חוץ רחמי. אובדן הריון מוקדם מאוים מטופל לעיתים קרובות בהמתנה ערנית. מנוחה במיטה וטיפול בפרוגסטרון לא הוכחו כמגבירים את הסבירות לתוצאה בת קיימא. ניתן לטפל באובדן הריון מוקדם באמצעות המתנה ערה, תרופות או שאיפת רחם המבוססת על קבלת החלטות משותפת בין המטופל לרופא.
אפידמיולוגיה
דימום בשליש הראשון שכיח יותר מדימום בשליש השני או השלישי. דימום בשליש הראשון עשוי להיות קשור למשקל עוברי מוערך קטן יותר בסוף ההריון.
רד ביי
רד ביי (אנגלית: Red Bay - מפרץ אדום) הוא כפר דייגים על החוף הדרומי של חצי האי לברדור שבפרובניציית ניופאונדלנד ולברדור שבצפון מזרח קנדה. בין אמצע המאה ה-16 לתחילת המאה ה-17 היה במקום כפר ציידי לווייתנים בסקים. ביוני 2013 הוכרה העיר כאתר מורשת עולמית.
גאוגרפיה
רד ביי ממוקמת לחופי נמל טבעי והיא נקראת על שמו ועל שם הצוקים האדומים של האזור. במפרץ שני איים קטנים, נוחים לעגינה גם הם.
שטח הכפר כיום הוא 1.56 קמ"ר ומתגוררים בו 227 תושבים, נכון ל-2006.
היסטוריה
משנות ה-30 של המאה ה-16, רד ביי שנקראה אז בבסקית Balea Baya, דהיינו "מפרץ הלווייתנים", הייתה מרכז לפעילות ציד לווייתנים. בכל קיץ, (עונת הציד) הפליגו מדרום צרפת וצפון ספרד כ-600 ספנים בסקים בכ-15 אוניות ציד, לחיפוש ולציד הלוויתן הנכון ולווייתן קשות ראש במצר בל אייל שמפריד בין האי ניופאונדלנד לחצי האי לברדור. תהליך עיבוד השמן נעשה במקום והוא הובל חזרה באוניות לאירופה. שרידי המושבה כוללים מגורים זמניים, עצמות לווייתנים, ציוד לעיבוד השמן, בית קברות וכמה אוניות שטבעו במהלך השנים, ומשמשות כיום אתר לצלילות תיירות כשהמפורסמת שבהן היא סן חואן שטבעה ב-1565. בתחילת המאה ה-17 נזנח הכפר, כנראה בגלל הצטמצמות עדרי הלווייתנים באזור. במלחמת העולם השנייה שימש הנמל הטבעי במפרץ כמקום עגינה בטוח של הכוחות הימיים של בנות הברית.
Uramaki
השיר הגיע למקום ה-86 במצעד הסינגלים האיטלקי.
דרקולה (סחלב)
דרקולה (שם מדעי: Dracula) הוא סוג של סחלב המפיץ ריח חזק, הצומח במרכז אמריקה ובאמריקה הדרומית סביב צפון-מערב האנדים. מקור שמו של הסחלב הערפדי הוא בצורת הפה דמוי הערפד שלו.
תיאור
סוג הסחלבים דרקולה, המקוצר כ"דראק" בתחום המסחר בגינון, מורכב מ-118 מינים הנפוצים במקסיקו, מרכז אמריקה, קולומביה, אקוודור ופרו. השם דרקולה כמשמעו הוא "דרקון קטן", רמז למיתוס המיתולוגי דרקולה, דמות מובילה ברומנים ערביים רבים ובסרטים. השם הוחל על סחלב זה בגלל הצבע האדום כדם של כמה מינים, וההיבט המוזר של spurs ארוך של גביע. הצמחים נכללו בעבר בסוג Masdevallia, אבל הסוג דרקולה הפך לסוג נפרד בשנת 1978.